ai4bharat/Pralekha huggingface dataset:
بجلی کی وزارت
این ٹی پی سی، ملٹری انجینئرنگ سروسز  کوقابل تجدید توانائی فراہم کرے گا
این ٹی پی سی لمیٹڈ، ہندوستان کی سب سے بڑی مربوط توانائی کمپنی نے مسلح افواج  کو قابل تجدید توانائی کی فراہمی کے لیے ایک معاہدہ کیا ہے۔ قابل تجدید توانائی کے ذرائع سے بجلی حاصل کرنے کے لیے ہندوستانی مسلح افواج کا یہ پہلا معاہدہ ہے۔ یہ مسلح افواج کو آہستہ آہستہ کاربن سے مبرا بنائے گا۔
این ٹی پی سی سولاپور سے آرای پاور کے لیے بجلی کی خرید کا معاہدہ اور آئندہ این ٹی پی سی کھاوڈا سے آرای پاور کے لیے پاور کے استعمال کے معاہدے پر آج چندی گڑھ میں جنرل منیجر  این ٹی پی سی جناب اے کے سریواستو، ، اے جی ایم  ، این ٹی پی سی آرای ایل جناب سنیت کمار اور میجر جنرل اشوک کمار، ڈی جی ڈبلیو نے دستخط کیے۔
آرمی کمانڈر، چیف آف اسٹاف لیفٹیننٹ جنرل این کے کھنڈوری، لیفٹیننٹ جنرل وی بی نائر، میجر جنرل پی ایس چڈھا اور سی ای او، این ٹی پی سی آر ای ایل اور ایگزیکٹیو ڈائریکٹر، قابل تجدید توانائی، این ٹی پی سی جناب موہت بھارگاوا موجود تھے۔
سائنس اور ٹیکنالوجی کی وزارت
مویشیوں کی پیداوار کے نظام میں پائیدار طریقوں کو ضم کرنے میں مدد کے لیے مقامی علمی نظام کو بڑھانے کے لیے ٹیکنالوجی کی منتقلی کا نیا طریقہ کار
ایک تکنیکی منتقلی انتظام دو ماحول دوست ٹکنالوجیوں کی پیمائش کرنے میں مدد کر سکتا ہے - ایک مقامی جڑی بوٹی فارمولا سازی جس میں ورم پستان کو کنٹرول کرنے کی صلاحیت ہے، جو کہ ڈیری جانوروں میں ایک عام بیماری ہے، اور برائلر چوزوں کی نشوونما کی کارکردگی پر مثبت اثر ڈالنے والا ایک مقامی جڑی بوٹیوں کا ضمیمہ۔
نیشنل انوویشن فاؤنڈیشن  - انڈیا، جو کہ محکمہ سائنس اور ٹیکنالوجی ، حکومت ہند کا ایک خود مختار ادارہ ہے، نے حال ہی میں ان دیسی ٹیکنالوجیز کے لیے انڈین جینومکس کے ساتھ ٹیکنالوجی کی منتقلی کا انتظام کیا ہے، جو حیدرآباد کی ایک کمپنی ہے جس کے پاس فارماسیوٹیکل مصنوعات کی کوالٹی کو یقینی بنانے کے لیے ڈبلیو ایچ او جی ایم پی سرٹیفیکیشن موجود ہے۔ یہ اقدام بہترین روایتی علم کو بڑھانے کی طرف ایک قدم ہے جسے معاشرے نے نسلوں سے برقرار رکھا ہے۔ ان ٹیکنالوجیز کا سائنسی طور پر مطالعہ کیا گیا ہے اور دودھ دینے والے جانوروں میں ورم پستان کے کنٹرول میں اور پولٹری فیڈ کے لیے ضمنی طور پر مؤثر پایا گیا ہے۔
این آئی ایف نے باقاعدہ خدمات فراہم کرنے والوں یا رسمی نظاموں کی مدد سے کسانوں کے ساتھ بہترین دیسی علمی نظام کو مربوط کرنا شروع کیا۔ کسان مویشیوں کی پیداوار کے نظام میں لاگت مؤثر، پائیدار طریقوں کے لیے ان علمی نظاموں پر انحصار کرتے ہیں۔
ورم پستان ایک بیماری ہے جو ڈیری کسانوں کو بہت زیادہ نقصان پہنچاتی ہے۔ یہ بیماری بنیادی طور پر بیکٹیریا کی وجہ سے ہوتی ہے جس کی جلد تشخیص اور علاج کی ضرورت ہوتی ہے۔ ہندوستانی کاشت کاری کے نظام کو ابتدائی تشخیص، آن سائٹ علاج کی دستیابی اور دوا کے خلاف مزاحمت میں چیلنجز کا سامنا ہے۔ مزید برآں، میدانی حالات میں مؤثر ٹیکنالوجی کی کمی متبادل ٹیکنالوجیز کا مطالبہ کرتی ہے۔ یہ دیسی جڑی بوٹیوں کی تشکیل اسٹیفیلوکوکس اوریئس، سیوڈمونس ایروگینوسا جیسے بڑے کارآمد بیکٹیریل حیاتایت کو کنٹرول کرنے کی صلاحیت رکھتی ہے۔ اس جڑی بوٹی فارمولا سازی میں کئی نباتی اجزا ہوتے ہیں جو فیلڈ بیکٹیریل انواع کے خلاف مؤثر نتائج دیتے ہیں۔
اسی طرح برائلر انڈسٹری میں پرندوں کو میٹابولک کی بڑھتی ہوئی شرح کو پورا کرنے کے لیے غذائی اجزا فراہم کیے جاتے ہیں جس کے نتیجے میں مختصر مدت میں ترقی کی بہترین کارکردگی ہوتی ہے۔ اس سے برائلر کے میٹابولزم پر شدید دباؤ پڑتا ہے اور انہیں صحت کے خطرات کو کم کرنے اور فیڈ کی تبدیلی کے تناسب کو بڑھانے کے لیے اضافی خوراک کی ضرورت ہوتی ہے۔ این آئی ایف کی طرف سے کی گئی ایک تحقیق سے پتا چلا ہے کہ ایک بہترین دیسی جڑی بوٹیوں کا ضمیمہ برائلر چوزوں کی نشوونما پر مثبت اثر ڈالتا ہے۔ ضمیمہ نے بہتر غذائی اجزا کو شامل کرنے کی خصوصیات کی نشاندہی کی۔ اس نے برائلر کو خوراک کی بہتر کارکردگی کے ساتھ فعال کیا اور اس کے نتیجے میں جسمانی وزن میں اضافہ ہوا۔
این آئی ایف نے سائنسی شواہد کے ساتھ جڑی بوٹیوں کے علم کے ان طریقوں میں قدر کا اضافہ کیا تھا اور انہیں پیٹنٹ سے تحفظ حاصل کرنے میں مدد کی تھی۔ جانوروں کی صحت کی دیکھ بھال اور ویٹرنری بیماریوں کے لیے مصنوعات تیار کرنے میں صنعت کا ایک رہنما، انڈین جینومکس ان علمی نظاموں کی مارکیٹ کی صلاحیت کو محسوس کرنے میں مدد کرے گا۔ یہ این آئی ایف-انڈین جینومکس لنکیج ایسی ٹیکنالوجیز کو باقاعدہ مویشی سروس فراہم کرنے والوں کے ساتھ مربوط کر سکتا ہے، اس طرح ماحول دوست ٹیکنالوجیز کو اختتامی صارفین تک بڑھایا جا سکتا ہے۔
این آئی ایف اور انڈین جینومکس پرائیویٹ لمیٹڈ نے دیسی ٹیکنالوجیز کو تجارتی بنانے کے لیے ٹیکنالوجی کی منتقلی کا انتظام کیا ہے۔
الیکٹرانکس اور اطلاعات تکنالوجی کی وزارت
الیکٹرانکس اور انفارمیشن ٹیکنالوجی کی وزارت  کے اسٹارٹ اپ ہب کے توسط سے ایم ای آئی ٹی وائی میں منعقد اسٹارٹ اپس کے ساتھ انٹریکٹو اجلاس
ایم ای آئی ٹی وائی اسٹارٹ اپ ہب  کے ذریعے منعقد باہم گفت و شنید  کے ایک اجلاس میں، ایم ایس ایچ شراکت داری کے پروگراموں کے کچھ مرکزی اور کامیاب اسٹارٹ اپ مستفیدین نے الیکٹرانکس اور انفارمیشن ٹیکنالوجی کی وزارت  میں سکریٹری جناب الکیش کمار شرما اور وزارت کے سینئر عہدیداروں کے ساتھ اپنی کامیابی کی کہانیاں شیئر کیں۔ اسٹارٹ اپس کے نمائندوں نے ایم ای آئی ٹی وائی سکریٹری اور دیگر شرکاء کو اس بات سے واقف کرایا کہ انہیں اپنے اسٹارٹ اپ کو آگے بڑھانے کے لیے حکومت ہند سے کس قسم کے تعاون کی ضرورت ہے۔
آج ایم ای آئی ٹی وائی اسٹارٹ اپ ہب ایم ایس ایچ کے پاس تقریباً +3000 تکنیکی اسٹارٹ اپ ہیں، جن کا خیال انہیں اگلے 3 سے 5 سالوں میں دس ہزار سے زیادہ اسٹارٹ اپ تک بڑھانے کا ہے۔ ایم ای آئی ٹی وائی کی ایک پہل، ایم ایس ایچ کی تشکیل ایک قومی پلیٹ فارم کے طور پر کی گئی تھی جس میں بنیادی طور پر ٹیکنالوجی اختراعات، اسٹارٹ اپ اور دانشورانہ املاک کی تعمیر کو فروغ دینے پر توجہ مرکوز کی گئی تھی۔ ایم ایس ایچ اپنے قیام کے بعد سے وقتاً فوقتاً مختلف تنظیموں کے ساتھ شراکت داری میں شامل ہو رہا ہے تاکہ ٹیکنالوجی اسٹارٹ اپ کے لیے ایک موافق ایکو سسٹم فراہم کیا جا سکے اور تعاون کے ذریعے مستفیدین نیٹ ورک کی قومی اور بین الاقوامی موجودگی کو بڑھایا جا سکے۔ ایم ایس ایچ شراکت داری اور مشترکہ پہل صنعتی تنظیموں، کارپوریٹوں، بین الاقوامی اداروں، پرائیویٹ ٹیکنالوجی کمپنیوں، بین الاقوامی تنظیموں، سرکاری تنظیموں اور نیم سرکاری اکائیوں میں پھیلی ہوئی ہے۔
ایم ایس ایچ کے متعدد کارپوریٹ شراکت دار ہیں اور اسٹارٹ اپس کا تعاون کرنے کے لیے کمپنیاں چلائی ہیں، جن میں سے 8 نے انٹریکٹو اجلاس میں حصہ لیا۔ اسٹارٹ اپس نے اپنی نشان چھوڑنے والی کہانیاں شیئر کیں اور اجلاس میں موجود ایم ای آئی ٹی وائی کی مختلف معزز شخصیات نے رہنمائی چاہی۔
انٹریکٹو اجلاس کے لیے درج ذیل 8 اسٹارٹ اپ نمائندے موجود تھے:
|
|
اسٹارٹ اپ کا نام
|
|
نمائندے
|
|
ٹیکنالوجی فوکس
|
|
ایم ایس ایچ پروگرام
|
|
گروتوا سسٹمز پرائیویٹ لمیٹڈ
|
|
اپراجت ناگرا گروتوا
|
|
ڈرون ٹیک
|
|
بی ایس ایف چیلنج
|
|
نیکسٹ اسکلز 360
|
|
شرون کمار
|
|
ایڈ ٹیک
|
|
ڈیل ایلی ویٹڈ چیلنج
|
|
کرشی فائی فارم اسٹاک
|
|
انمول رینا
|
|
ایگری ٹیک
|
|
گوگل ایپ اسکیل اکیڈمی
|
|
آیو ردم
|
|
ابھلیش گپتا
|
|
ہیلتھ ٹیک
|
|
گوگل ایپ اسکیل اکیڈمی
|
|
کڈ ایکس
|
|
امرتانشو کمار
|
|
ایڈ ٹیک
|
|
گوگل ایپ اسکیل اکیڈمی
|
|
ٹیرا لومین سالیوشنز پرائیویٹ لمیٹڈ
|
|
ڈاکٹر جیوترمئی داس
|
|
میڈ ٹیک
|
|
کوالکام ڈی آئی سی 2022
|
|
آئی ممز
|
|
روی تیجا
|
|
ہیلتھ ٹیک
|
|
گوگل ایپ اسکیل اکیڈمی
|
|
ریکور کلب
|
|
ایکلویہ گپتا
|
|
فن ٹیک
|
|
ریکور کلب پارٹنرشپ
پروگرام کے دوران، جناب الکیش کمار شرما نے اسٹارٹ اپس کی اختراعات اور جس توانائی کے ساتھ وہ کام کر رہے ہیں، اس کی تعریف کی۔ انہوں نے اسٹارٹ اپس کو ان کی کامیابی کے سفر میں ہر قسم کی مدد فراہم کرنے کے عہد کو دہرایا۔
اجلاس سے حوصلہ افزا معلومات حاصل ہوئیں جسے ہندوستان کے ٹیئر-2 اور ٹیئر-3 شہروں میں اسٹارٹ اپ کی تلاش، تعاون، ترقی اور انہیں کامیاب بنانے کے لیے قومی ڈیپ ٹیک اسٹارٹ اپ پلیٹ فارم – ’ڈیجیٹل انڈیا جینیسس‘  کے ساتھ آگے بڑھایا جا سکتا ہے۔ ڈیجیٹل انڈیا ہفتہ 2022 میں ہمارے وزیر اعظم نے ’ڈیجیٹل انڈیا جینیسس‘ کی شروعات کی تھی۔ اس منصوبہ کے لیے کل 750 کروڑ روپے کے خرچ کا تخمینہ لگایا گیا ہے۔
عملے، عوامی شکایات اور پنشن کی وزارت
حمل کے دوران ہونے والی ذیابیطس سے آگاہی کے قومی دن کے موقع پر مرکزی وزیر ڈاکٹر جتیندر سنگھ کا خطاب
حمل کے دورا ن ذیابیطس سے بچاؤ اگلی نسل کو ذیابیطس سے محفوظ رکھنے کے لیے بہت اہم ہے: ڈاکٹر جتیندر سنگھ
نئی دہلی، 10 مارچ: حمل کے دوران ہونے والی ذیابیطس سے آگاہی کے قومی دن کے موقع پر بنگلورو میں ورچوئل وسیلے سے منعقدہ ایک کانفرنس کو کلیدی خطبہ پیش کرتے ہوئے مرکزی وزیرڈاکٹر جتیندر سنگھ نے کہا کہ حمل میں ذیابیطس سے حفاظت اگلی نسل کے تحفظ کے لیے بہت اہمیت کی حامل ہے۔ ڈاکٹر جتیندر سنگھ ذیابیطس کے معروف ماہر بھی ہیں۔
اس موقع پر ڈاکٹر جتیندر سنگھ نے حمل کے دوران ذیابطیس کا علاج کے موضوع پر رہنما خطوط بھی جار کیے جنھیں ڈائبٹیز ان پریگننسی اسٹڈی گروپ آف انڈیا  نے تیار کیا ہے۔ اس گروپ کے بانی ارکان میں ڈاکٹر جتیندر سنگھ ئی شامل ہیں۔ مذکورہ گروپ کے سربراہ پروفیسر وی سیشیا ہیں جو بھارت میں ذیابیطس کے مطالعات کے بانیوں میں سے ہیں اور مدراس میڈیکل کالج چنئی میں اس نوعیت کے پہلے شعبے کے پروفیسر ایمیریٹس اور بانی سربراہ ہیں۔
ڈاکٹر سیشیا کے ساتھ، جنھیں وہ اپنا گرو بھی کہتے ہیں، اپنی کئی دہائیوں کی طویل رفاقت کو یاد کرتے ہوئے کرتے ہوئے ڈاکٹر جتیندر سنگھ نے کہا کہ 1970 کی دہائی میں ڈاکٹر سیشیا نے حاملہ خواتین کے لیے ”اسپاٹ ٹیسٹ” کا تصور دیا تھا، جس کا دوسرے الفاظ میں مطلب یہ ہے کہ جو بھی حاملہ عورت حمل کے کسی بھی مرحلے پر اسپتال آئے، اس کا فاسٹنگ اور نان فاسٹنگ بلڈ شوگر ٹیسٹ کیا جائے ۔ اس وقت ان کے بہت سے ہم عصروں کو یہ بات سمجھ نہیں آئی ہوگی کہ یہ سب کیا ہورہا ہے لیکن درحقیقت یہ نہ صرف طبی میدان میں ایک انقلابی تصور تھا، بلکہ بھارتی معاشرے میں موجود متنوع اور سماجی و اقتصادی رکاوٹوں کے پیش نظر سماجی سطح پر ایک انوکھا تصور بھی تھا۔
ڈاکٹر جتیندر سنگھ نے کہا کہ ڈاکٹر سیشیا کے دیے ہوئے تصور کو ادارہ جاتی بنانے کے لیے تقریبا ربع صدی کی انتہائی دادتحقیق دی گئی اور انھیں فخر ہے کہ حاملہ خواتین میں بلڈ شوگر کنٹرول کے کی ابتدائی تحقیق میں وہ بھی شامل تھے۔ انھوں نے کہا کہ یہ فخر کی بات ہے کہ ڈاکٹر سیشیا کی رہنمائی میں تیار کردہ ”ذیابیطس مینجمنٹ” کے رہنما اصولوں پر آج پوری دنیا میں عمل کیا جا رہا ہے، یہاں تک کہ عالمی تنظیم صحت کی جانب سے بھی ان پر عمل کرنے کی سفارش کی جا رہی ہے۔
ڈاکٹر جتیندر سنگھ نے کہا کہ یہ سارا تصور اس حقیقت کے گرد گھومتا ہے کہ دوران حمل ذیابیطس کی شکار عورت کی مستقبل کی نسل میں ذیابیطس کا خطرہ زیادہ ہوتا ہے اور لہذا اس کے بلڈ شوگر کی سطح کو سختی سے کنٹرول کرنا چاہیے، تاکہ اس میٹابولزم اور اندرون رحم کا ماحول اتنا ہی معمول پر رہے جتنا کہ غیر ذیابیطس والی حاملہ خواتین کا ہوتا ہے اور رحم میں موجود بچے کو یہ احساس نہ ہو کہ اس کی ماں کو کبھی ذیابیطس کا سامنا کرنا پڑا تھا۔
ڈاکٹر جتیندر سنگھ نے آج حمل کے دوران ذیابیطس کے لیے جو رہنما اصول جاری کیے ہیں وہ نہ صرف ذیابیطس کے علاج کے کاز میں کام کریں گے، بلکہ نریندر مودی کے “نئے بھارت” میں بھی اپنا حصہ ڈالیں گے، کیونکہ نئےبھارت میں 70 فیصد آبادی 40 سال سے کم عمر کی ہے اور آج نوجوانوں کو ٹائپ ٹو ذیابیطس کی بڑھتی ہوئی شرح کا سامنا ہے۔ انھوں نے کہا کہ نئے بھارت کی طاقت کا تعین اس کے نوجوان کریں گے اوریہ بھارت نوجوانوں کی توانائی کو ذیابیطس کی وجہ سے پوری طرح کام میں نہ لائے جانے کا متحمل نہیں ہوسکتا۔
وزارت دفاع
صفائی ستھرائی پر خصوصی مہم 2.0 کے ذریعے ڈی جی اے کیو اے نے ملک بھر میں صدر دفاتر اور اپنے فیلڈ دفاتر میں ’’سوچھتا‘‘ کو ادارہ جاتی شکل دی
ڈائریکٹوریٹ جنرل آف ایروناٹیکل کوالٹی اشورینس  02 اکتوبر 2022 سے نئی دہلی کے ہیڈکوارٹر اور اپنے تمام فیلڈ اداروں میں ’’سوچھتا‘‘ پر خصوصی مہم 2.0 چلا رہا ہے۔ اس مہم کی تیاری 17 ستمبر سے 30 ستمبر 2022 تک کی گئی۔ 1363 فائلوں سمیت ریکارڈز کی ایک بڑی تعداد کا جائزہ لیا گیا، 50 فائلوں کو ختم کیا گیا، اور تقریباً 215 مربع فٹ آفس کی جگہ کو خالی کیا گیا۔ شکایات کے ازالے اور آر ٹی آئی درخواستوں کو نمٹانے کے سلسلے میں صفر زیر التوا کی پالیسی نے موصولہ تمام شکایات کو بروقت نمٹانے کو یقینی بنایا۔
محکمہ ڈی جی اے کیو اے دفاعی پیداوار، وزارت دفاع کے تحت ایک تنظیم ہے جو کوالٹی اشورینس اور ملٹری ایئر کرافٹ، بغیر پائلٹ والے طیارے ، ایئرو انجن، ایئربورن سسٹم وغیرہ کی حتمی منظوری کے لیے وقف ہے۔ اس تنظیم کے تحت قائم ادارے پورے ملک میں ڈیفنس پبلک سیکٹر انڈرٹیکنگز، ڈی آر ڈی او لیبز، ایچ اے ایل یونٹس اور ملٹری ایوی ایشن سے وابستہ پرائیویٹ فرموں میں پھیلے ہوئے ہیں۔
وزارت دفاع نئی دہلی میں واقع اپنے دفاتر اور تمام فیلڈ دفاتر اور مقامی اکائیوں میں سوچھتا پر خصوصی مہم 2.0 چلا رہی ہے۔ اس سال، فیلڈ / بیرونی دفاتر پر خصوصی زور دیا گیا ہے۔ اس مہم کا مقصد وزارت کے تحت دفاتر میں جگہ کے انتظام اور کام کی جگہ کے تجربے میں اضافہ کرنا ہے۔ اس مہم کے دوران پبلک انٹرفیس اور سروس ڈلیوری کے ذمہ دار دفاتر کو ترجیح دی جا رہی ہے۔
وزیر اعظم نریندر مودی کی قیادت میں 2014 میں سوچھ بھارت مشن کا آغاز کیا گیا تھا تاکہ لوگوں میں طرز عمل میں تبدیلی لائی جا سکے اور مہاتما گاندھی کو خراج عقیدت پیش کیا جا سکے جنھوں نے صفائی ستھرائی کو ایک طرز زندگی کے طور پر پیش کیا تھا۔ بعد ازاں 2021 میں سرکاری محکموں اور وزارتوں میں زیر التوا ریفرنسز کو نمٹانے اور صفائی ستھرائی کے حوالے سے خصوصی مہم کا آغاز کیا گیا۔ گذشتہ سال کے دوران خصوصی مہم کی کامیابی کے بعد مرکزی حکومت کی وزارتوں / محکموں، منسلک / ماتحت دفاتر میں 2 اکتوبر سے 31 اکتوبر، 2022 تک سوچھتا پر خصوصی مہم 2.0 منعقد کرنے کا فیصلہ کیا گیا تھا۔
اس مہم کے مقصد میں زیر التوا معاملات کو کم سے کم کرنا، سوچھتا کو ادارہ جاتی بنانا، داخلی نگرانی کے میکانزم کو مضبوط بنانا، ریکارڈ مینجمنٹ میں عہدیداروں کی تربیت، فزیکل ریکارڈوں کی ڈیجیٹلائزیشن، سوچھتا کے لیے پروٹوکول اور نگرانی کے میکانزم کا قیام وغیرہ شامل ہیں۔
سٹرک ٹرانسپورٹ اور شاہراہوں کی وزارت
مرکزی وزیرنتن گڈکری نے این ایچ اے آئی کے ذریعہ 105 گھنٹے اور 33 منٹ میں قومی شاہراہ نمبر 53 پر ایک ہی لین میں 75 کلومیٹر بٹومینس کنکریٹ بچھا کر نیا گنیز ورلڈ ریکارڈ بنانے کا اعلان کیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج اعلان کیا کہ ہندوستان کے قومی شاہراہوں کی اتھارٹی این ایچ اے آئی کی طرف سے قومی شاہراہ نمبر 53 پر ایک ہی لین میں 105 گھنٹے اور 33 منٹ میں 75 کلومیٹر بٹومینس کنکریٹ بچھا کر نیا گینز ورلڈ ریکارڈ بنایا گیا ہے۔ ایک ویڈیو پیغام میں جناب گڈکری نے کہا کہ ہندوستان کی آزادی کے 75 سال کی یاد میں اور وزیر اعظم جناب نریندر مودی کے ذریعہ اعلان کردہ آزادی کا امرت مہوتسو کی نگرانی میں این ایچ اے آئی نے ایک عالمی ریکارڈ بنایا ہے جسے گنیز ورلڈ ریکارڈ کی طرف سے تصدیق کیا گیا ہے۔ انہوں نے کہا کہ امراوتی سے اکولا اضلاع کے درمیان قومی شاہراہ نمبر 53 پر ایک ہی لین میں 75 کلومیٹر بٹومینس کنکریٹ 105 گھنٹے اور 33 منٹ میں بچھانے کا ریکارڈ بنایا گیا ہے۔انہوں نے مزید بتایا کہ ایک ہی لین میں 75 کلو میٹر بٹومینس کنکریٹ سڑک کی کل لمبائی 37.5 کلومیٹر دو لین پکی شولڈر روڈ کے برابر ہے اور کام 3 جون 2022 کو صبح 7:27 بجے شروع ہوا اور 7 جون 2022 کو شام 5 بجے مکمل ہوا۔
وزیر موصوف نے کہا کہ 36,634 ایم ٹی کا بٹومینس مکس استعمال کیا گیا جس میں 2,070 ایم ٹی بٹومن شامل ہے۔ انہوں نے کہا کہ اس منصوبے کو 720 کارکنوں نے انجام کیا جس میں آزاد کنسلٹنٹس کی ٹیم نے دن رات کام کیا اور اس کام کو مکمل کیا۔
جناب گڈکری نے کہا کہ اس سے پہلے، گنیز ورلڈ ریکارڈ میں سب سے طویل لگاتار بچھائی جانے والی بٹومینس 25.275 کلومیٹر کی تعمیر کا تھا جو فروری 2019 میں قطر کے دوحہ میں حاصل کیا گیا تھا۔ اس کام کو مکمل ہونے میں 10 دن لگے تھے۔
وزیر موصوف نے کہا کہ امراوتی سے اکولا سیکشن قومی شاہراہ 53 کا حصہ ہے، یہ ایک اہم مشرق۔ مشرقی کوریڈور ہے جو کولکتہ، رائے پور، ناگپور اور سورت جیسے بڑے شہروں کو جوڑتا ہے۔ انہوں نے کہا کہ ایک بار مکمل ہونے کے بعد، یہ اسٹریچ اس راستے پر ٹریفک اور مال برداری کی نقل وحرکت کو کم کرنے میں اہم کردار ادا کرے گا۔
جناب گڈکری نےم این ایچ اے آئی اور راج پتھ انفراکون پوائیویٹ لمیٹڈ کے تمام انجینئروں، ٹھیکیداروں، کنسلٹنٹس، کارکنوں کواس منصوبہ کے موثر نفاذ کے لئے مبارکباد دی ، جس نے اس عالمی ریکارڈ کی کامیاب تکمیل میں مدد کی ہے۔
جل شکتی وزارت
جمنامیں پانی میں بڑھتی آلودگی کی روک تھام
جل شکتی کے وزیرمملکت جناب بشیشور ٹوڈو نے آج راجیہ سبھا میں ایک تحریری جواب میں بتایا کہ دریائے جمنا سمیت آبی ذخائر میں آلودگی کی بنیادی وجوہات گھریلوکچا پانی اور صنعتی بہاؤ کے ساتھ ساتھ دریا میں ٹھوس فضلہ کا داخل ہونا ہے۔ مختلف تہواروں کے دوران دیوی دیوتاؤں کی مورتیوں، پوجا کے سامان اور مذہبی رسومات کی دیگر اشیاء کوسپردآب یا پانی میں بہانے کی وجہ سے بھی دریائے جمنا میں آلودگی پیدا ہوتی ہے۔
دہلی میں تقریبا 3270 ایم ایل ڈی گندے نالے کا پانی بہہ کر دریامیں جارہاہے، جس کے نتیجہ میں دہلی حکومت 2624 ایم ایل ڈی مجموعی صلاحیت کے 34 عدد سیوریج ٹریٹمنٹ پلانٹس  پر 2340 ایم ایل ڈی سیوریج کو 89 فیصد کی اوسط کے ساتھ قابل استعمال بنارہی ہے۔ اس کے علاوہ، دہلی 212.3 ایم ایل ڈی گنجائش کے نصب کئے گئے 13 کامن ایفلوئنٹ ٹریٹمنٹ پلانٹس  کے مقابلے میں 61.9 ایم ایل ڈی صنعتی فضلے کوبھی قابل استعمال بنارہی ہے۔
فی الحال حکومت ہند/نیشنل مشن فار کلین گنگا  نےدریائے جمنا میں آلودگی کے بوجھ کو کم کرنے کے لئے نمامی گنگا پروگرام کے تحت ہماچل پردیش میں ایک پروجیکٹ، ہریانہ میں 2 پروجیکٹ، دہلی میں 12 پروجیکٹس، اترپردیش میں 8 پروجیکٹوں کے لئے 4290 کروڑ کی لاگت 23 پروجیکٹوں کو منظوری دی ہے۔ ان پروجیکٹوں سے 1840 ایم ایل ڈی ایس ٹی پی کی گنجائش پیدا ہوگی ساتھ ہی ساتھ 534 ایم ایل ڈی ایس ٹی پی کی باز آباد کاری ہوگی۔ اور 23 پروجیکٹوں میں سے کل 5 پروجیکٹ پہلے ہی مکمل کرلئے گئے ہیں۔
نیشنل مشن فار کلین گنگا  اور سنٹرل پولوشن کنٹرول بورڈ  نے وقتاً فوقتاً مختلف سطحوں پر دہلی اور متعلقہ ریاستوں کو رہنما خطوط، مشورے اور ہدایات جاری کی ہیں، اس کے علاوہ مختلف اعلیٰ سطحی میٹنگوں میں آلودگی کے مسئلے کا جائزہ لیا گیا ہے۔
این ایم سی جی نے خط نمبر F. No. l-64/7/2020/NMCG مورخہ 15.09.2021 اور 21.09.2021 کے ذریعے ریاستی سرکاروں، گنگا طاس کی ریاستوں میں اتھارٹیز اوردیگر سبھی ریاستوں کو ہدایات جاری کی ہیں،یہ ہدایات دیوی دیوتاؤں کی ایسی مورتیوں کو سپرد آب کرنے پر پابندی لگانے اور گنیش چترتھی ، درگا پوجا، دیپاولی ، چھٹھ پوجا ، وشوکرما پوجا جیسے آئندہ تہواروں کے دوران دریا، جھیلوں، تالابوں، کنوؤں اور آبی ذخائروغیرہ میں پوجا کا سامان اور مذہبی رسومات کی مذھبی رسومات کی دیگر اشیاء جو کہ پانی کی آلودگی/ یاآلودگی کا سبب بنتے ہیں جس سے دریاؤں/ آبی ذخائر میں پانی کے معیار میں خرابی پیدا ہوتی ہے اس کے علاوہ آبی حیات پر بھی مضر اثرات مرتب ہوتے ہیں، سے متعلق ہیں۔
اسی طرح،سی پی سی بی نے مورتی بنانے والوں/ کاریگروں، پوجا آرگنائزنگ کمیٹیوں، پی سی سیز /ایس پی سی بیز کے ساتھ ساتھ مقامی اور شہری حکام کے ذریعے اس کے نفاذ کو یقینی بنانے کے لیے مورتی کو سپرد آب کرنے کے لیے 12.05.2020 کو رہنما خطوط جاری کیے تھے۔ سی پی سی بی نے دہلی میں نصب ایس ٹی پیز کی عدم تعمیل کے لیے دہلی جل بورڈ کو 19/02/2019 مورخہ 19/02/2019 کو خط نمبر A-14011/1/2015-MON/16476 کے ذریعے وجہ بتاؤ نوٹس بھی جاری کیا۔
این ایم سی جی نے 16.08.2018 کو دہلی آلودگی کنٹرول کمیٹی  کو ای  ایکٹ کے 5 کے تحت سیای ٹی پیز کے بنیادی ڈھانچے کے زیادہ سے زیادہ استعمال اور کچے گندے پانی کے دوبارہ استعمال کے لیے ایک ہدایت بھی جاری کی۔
مذکورہ باتوں کے علاوہ، سی پی سی بی نے ڈی پی سی سی، یو پی پی سی بی، اور ایچ ایس پی سی بی کو پانی میں آلودگی کی روک تھام اور کنٹرول ایکٹ، 1974 کے تحت جمنا ندی میں آلودگی کی روک تھام اور کنٹرول کے لیے 18  کے تحت ہدایات جاری کیں۔
بجلی کی وزارت
این ٹی پی سی – مالی سال 2021 کے
نئی دہلی،19 جون، 2021/ ملک کی سب سے بڑے بجلی پیدا کرنے والے کارپوریشن - این ٹی پی سی لمیٹڈ نے جو بجلی کی وزارت کے تحت ایک مہارتن سی پی ایس یو ہے ، موجودہ گروپ کے ساتھ جس کی صلاحیت 65825 میگا واٹ ہے مالی سال 2021 کے لیے مالی نتائج کا اعلان کیا۔ اس کے ساتھ ساتھ مالی سال 2021 کی چوتھی سہ ماہی کے غیر آڈٹ شدہ مالی نتائج کا بھی اعلان کیا گیا۔
مالی سال 2021 میں این ٹی پی سی گروپ نے 314.07 ارب یونٹ کی پیداوار کا ریکارڈ قائم کیا جو اب تک کا سب سے بڑا ریکارڈ ہے۔ جبکہ اس کے پچھلے سال کے دوران 290.19 ارب یونٹ تیار کیے گئے تھے۔ علیحدہ طور پر مالی سال 2021 کے لیےاین ٹی پی سی کی مجوعی پیداوار 270.91ارب یونٹ تھی۔ جبکہ اس سے پچھلے سال میں یہ پیداوار 259.62 ارب یونٹ تھی۔ کوئلے کے اسٹیشنوں کو 66 فیصد پلانٹ لوڈ فیکٹر موصول ہوئے جبکہ 91.43 فیصد کی دستیابی کے ساتھ 54.56 فیصد کی قومی اوسط ہے۔
این ٹی پی سی نے سال کے دوران بل میں دی گئی رقم سے 100 فیصد زیادہ حاصل کیا جو ایک لاکھ کروڑ روپے سے زیادہ ہے اور اب تک کی حاصل شدہ رقم کے اعتبار سے سب سے زیادہ ہے۔
مالی سال 2021 کے لیے مجموعی آمدنی 103,552.71 کروڑ روپے ہے جبکہ مالی سال 2020 میں یہ رقم 100,478.41 کروڑ روپے تھی۔ اس طرح اس رقم میں 3.06 فیصد کا اضافہ ہوا۔
مالی سال 2021 میں این ٹی پی سی نے 13,769.52 کروڑ روپے کی اپنی ابھی تک کا سب سے زیادہ ٹیکس کے بعد کی آمدنی  بھی درج کیا ہے۔ پچھلے سال کے 10,112.81 کروڑ روپے کے پی ای ٹی میں 36.16 فیصد کا اضافہ ہوا ۔
این ٹی پی سی لمیٹڈ کے بورڈ آف ڈائریکٹرز نے مالی سال 2021 کے لیے ادائیگی شدہ حصص کیپیٹل کا 31.5 فیصد کے حتمی منافع کی سفارش کی ہے، یعنی 10 روپئے کی فیس ویلیو والے فی شیئر کو 3.15 روپے۔ یہ فیصلہ سالانہ جنرل اجلاس کی منظوری سے مشروط ہوگا۔ کمپنی نے فروری 2021 میں ادائیگی شدہ حصص کیپیٹل کے 30 فیصد یعنی فی ایکویٹی شیئر 3.00 روپے فی ایکویٹی شیئر کی شرح سے عبوری منافع ادا کیا تھا۔ کمپنی کے ذریعے منافع کی ادائیگی کا یہ مسلسل 28واں سال ہے۔
بہت چھوٹی، چھوٹی اور درمیانی صنعتوں کی وزارت
کے وی آئی سی پروجیکٹ:بولڈ کے قدم پہنچے لیہ-لداخ؛ مقصد زمین کے انحطاط کو بچانا اور مقامی معیشت کے ساتھ تعاون
نئی دہلی 18 اگست 2021: ایک تاریخی قدم اٹھاتے ہوئے کھادی اور ویلیج انڈسٹریز کمیشن  نے بدھ کے روز لیہ-لداخ کے ہمالی علاقوں میں بنجر زمینوں کو سر سبز کرنے کی اولین کوشش کا آغاز کیا۔ ایک مشترکہ مشق میں کے وی آئی سی اور لیہ-لداخ کے محکمہ جنگلات نے آئی ٹی بی پی کے تعاون سے لیہ کے گاؤں چوچوٹ میں 2.50 لاکھ مربع فٹ بنجر جنگلاتی زمین پر 1000 بانس کے پودے لگائے۔ یہ زمین اب تک غیر استعمال شدہ تھی۔ بانس کے پودے لگانے کا آغاز کے وی آئی سی کے چیئرمین جناب ونے کمار سکسینہ نے مقامی کونسلروں ، گرام سرپنچ اور آئی ٹی بی پی کے افسروں کی موجودگی میں کیا۔
یہ قدم ہندستانی فوج کی طرف سے لیہ میں اس کے کمپاؤنڈ میں بانس کے 20 خصوصی پودے لگانے کے تین دن بعد اٹھایا گیا۔ کے وی آئی سی نے یہ پودے تحفے میں دئیے تھے۔ بانس کے یہ پودے کے وی آئی سی کے پروجیکٹ بولڈ  کے تحت لگائے گئے ہیں جو وزیر اعظم کی طرف سے صحرا کے پھیلاؤ کی روک تھام، زمین اور ماحول کے تحفظ اور خوراک کی حفاظت کو یقینی بنانے کے مطالبے سے ہم آہنگ ہے۔ پروجیکٹ بولڈ "کھادی بانس فیسٹیول" کا ایک حصہ ہے جسے "آزادی کا امرت مہوتسو" منانے کے لیے ڈیزائن کیا گیا ہے۔
لیہ میںیہ بانس والا علاقہ مقامی دیہی اور بانس پر مبنی صنعتوں کی مدد سے ترقی کا پائیدار ماڈل تیار کرے گا۔ اگربتی بڑی تعداد خانقاہوں میں استعمال ہوتی ہے جو بہ کثرت دوسری ریاستوں سے لائی جاتی ہے۔ یہ بانس کے درخت لیہ میں مقامی اگربتی صنعت کی ترقی کے لئے استعمال کئے جا سکتے ہیں۔ یہ بانس پر مبنی دیگر صنعتوں جیسے فرنیچر، دستکاری، موسیقی کے آلات اور کاغذ کا گودا تیار کرنے والی صنعتوں کی مزید مدد کرے گا اور مقامی لوگوں کے لئے پائیدار روزگار بھی پیدا ہوگا۔ بانس کے بچے کھچے حصوں کو چارکول اور کوئلے کے چورے سے ایندھن بنانے میں استعمال کیا جا سکتا ہے۔ جو لیہ میں سخت سردیوں کے دوران ایندھن کی دستیابی کو یقینی بنائے گا۔ ایک بات یہ بھی ہے کہ بانس دوسرے پودوں کے مقابلے میں 30 فیصد زیادہ آکسیجن خارج کرتے ہیں جو اونچائی والے علاقوں میں ایک اضافی فائدہ ہے جو ہمیشہ آکسیجن کی کمی کا شکار رہتے ہیں۔
کے وی آئی سی کے چیئرمین جناب سکسینہ نے کہا کہ لیہ میں بانس لگانے کا تجربہ خطے کے مشکل جغرافیائی حالات کے پیش نظر ایک مشکل کام تھا۔ انہوں نے بتا یا کہ لیہ میں زمین کا ایک وسیع علاقہ سیکڑوں برسوں سے غیر استعمال شدہ ہے۔ نتیجے میں خطے کی کالی مٹی بھی بیشتر مقامات پر پتھروں میں بدل گئی ہے۔ اس کی وجہ سے کے وی آئی سی کے لئے بانس کے پودے لگانے کے لئے گڑھوں کی کھدائی ایکانتہائی مشکل کام بن گیا تھا۔ گڑھوں کی کھدائی کے دوران ان سخت گانٹھوں کو کچل کر گڑھوں میں ہی بھر دیا گیا تاکہ بانس کی جڑوں کو اگنے کے لئے نرم زمین فراہم کی جا سکے۔
مزیدیہ کہ کے وی آئی سی نے لیہ میں بانس کی پودے لگانے کے لئے مانسون کا موسم اس لئے منتخب کیا ہے کہ پودوں کو جڑ کا نظام بنانے کے لئے کافی وقت ملے اور وہ آنے والے مہینوں میں برف گرنے اور منجمد ہوا سے بچنے کے کا متحمل ہو جائے۔ سکسینہ نے یہ بتاتے ہوئے مزید کہا کہ اگر 50 سے 60 فیصد بانس بھی بچ گئے تو کے وی آئی سی اگلے سال لیہ-لداخ کے علاقے میں بڑے پیمانے پر بانس کے پودے لگائے گا۔
پروجیکٹ بولڈ کے تحت کے وی آئی سی نے اب تک 12000 بانس کے پودے لگائے ہیں  یہ کام تین جگہوں پر ادے پور میں گاؤں نکلا مانڈوا میں، احمد آباد میں گاؤں ڈھولیرا میں، جیسلمیر میں گاؤں ٹنوٹ اور لیہ میں گاؤں چوچوٹ میں 17.37 لاکھ مربع فٹ بنجر زمین پر کیا گیا ہے۔
سماجی انصاف اور تفویض اختیارات کی وزارت
ہر سرکاری ادارے میں او بی سی کے لیے خصوصی ریزرویشن
سماجی انصاف اور تفویض اختیار کی وزیر مملکت محترمہ پرتیما بھومک نے آج راجیہ سبھا میں ایک تحریری جواب میں بتایا کہ مرکزی حکومت کے تمام تعلیمی اداروں اور مرکزی حکومت کے عہدوں پر تقرر میں او بی سی کے لیے پہلے ہی 27 فیصد ریزرویشن فراہم کرایا جاتا ہے۔ او بی سی سے متعلق پارلیمانی مستقبل کمیٹی اس ریزرویشن کے نفاذ کا وقتاً فوقتاً جائزہ لیتی ہے۔
او بی سی کے لیے سماجی انصاف کو یقینی بنانے کے لیے حکومت کی طرف سے نافذ کی جانے والی اسکیمیں درج ذیل ہیں:
- مرکزی حکومت کی ملازمتوں میں براہ راست بھرتی اور مرکزی حکومت کے تعلیمی اداروں میں داخلے کے معاملے میں او بی سی کو 27 فیصد ریزرویشن دستیاب ہے۔
- او بی سی کے لیے پری میٹرک اسکالرشپ - کلاس I تا X کے طلبہ کے لیے۔
- او بی سی طلباء کے لئے پوسٹ میٹرک اسکالرشپ - کلاس XI اور XII کے طلباء کے لئے۔
- او بی سی / ای بی سی کے لیے بیرونی ممالک میں پڑھائی کے لیے تعلیمی قرض پر سود کی سبسڈی کی ڈاکٹر امبیڈکر اسکیم۔
- او بی سی کے لیے نیشنل فیلوشپ۔
- او بی سی لڑکوں اور لڑکیوں کے لیے ہاسٹل کی تعمیر۔
- او بی سی /ڈی اینٹتی / ای بی سی کی مہارت کی ترقی کے لیے مدد۔
- او بی سی کے لیے وینچر کیپیٹل فنڈ کا آغاز۔
- او بی سی کے لیے نیشنل بیک ورڈ کلاسز فنانس اینڈ ڈیولپمنٹ کارپوریشن  کی کم سود پر قرض/مالیاتی امدادی اسکیمیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-3925
(Visitor Counter : 79
وزیراعظم کا دفتر
وزیر اعظم نے جناب جگدیپ دھنکھڑ کو ہندوستان کے نائب صدر کے طور پر حلف لینے پر مبارکباد دی
وزیر اعظم جناب نریندر مودی نے جناب جگدیپ دھنکھڑ کو ہندوستان کے نائب کے طور پر حلف لینے پر مبارکباد دی ہے۔
ایک ٹویٹ میں وزیر اعظم نے کہا؛
’’جناب جگدیپ دھنکھڑ جی کی حلف برداری کی تقریب میں شرکت کی۔ میں انہیں ہندوستان کا نائب صدر بننے پر مبارکباد پیش کرتا ہوں اور ایک کار آمد مدت کے لیے نیک تمناؤں کا اظہار کرتا ہوں۔ @jdhankhar1 @VPSecretariat‘‘
۔۔۔۔۔۔۔۔۔۔۔
ش ح۔ا گ۔ن ا۔
U-9027
(